ออมสินกำไรIRPC หอบเงินลงทุนต่อ
ออมสินฟันกำไรขายหุ้น IRPC กว่า 7,000 ล้าน หอบเงินลงทุนต่อ คุยปีนี้กำไรเพิ่มแน่
23 ก.พ. 2561

ออมสินฟันกำไรขายหุ้น IRPC กว่า 7,000 ล้าน หอบเงินลงทุนต่อ คุยปีนี้กำไรเพิ่มแน่นายชาติชาย พยุหนาวีชัย ผู้อำนวยการธนาคารออมสิน เปิดเผยว่า ธนาคารออมสินได้ตกลงขายหุ้น IRPC คืนให้กับ ปตท. ในราคา 7.10 บาท/หุ้น คิดเป็นมูลค่า 1.3 หมื่นล้านบาท ทำให้มีกำไรประมาณ 7,000 ล้านบาท ซึ่งจะนำเงินไปสมทบพอร์ตลงทุนที่มีอยู่ 2 แสนล้านบาท เพื่อไปกระจายลงทุนในหุ้นหรือพันธบัตร และปล่อยสินเชื่อใหม่ ซึ่งจะทำให้ในปีนี้ธนาคารมีกำไรเพิ่มขึ้นด้วยสำหรับหุ้น IRPC ธนาคารได้ลงทุนหรือซื้อไว้ตามนโยบายรัฐบาลเหมือนกับหุ้นการบินไทยและ อสมท ซึ่งจัดอยู่ในการลงทุนที่ไม่ได้อยู่ในแผนยุทธศาสตร์หลักของธนาคาร หากได้ราคาที่เหมาะสมก็สามารถขายเพื่อทำกำไรได้"ออมสินถือหุ้น IRPC มานานกว่า10 ปี  เพราะราคาหุ้นขณะนี้ถือว่าเป็นราคาที่ดีที่สุดในรอบ 10 ปี ค่า P/E Ratio สูงถึง 17% ขณะที่ค่าเฉลี่ยของหุ้นอื่นอยู่ที่ 10%" นายชาติชาย กล่าวนายชาติชาย กล่าวว่า ผลจากการใช้มาตรฐานทางบัญชีใหม่ ทำให้ธนาคารต้องสำรองเงินที่ลงทุนในหลักทรัพย์ด้วย หากราคาหุ้นปรับลดลงก็ต้องตัดขาดทุน ทำให้ธนาคารต้องพิจารณาตัดขายหุ้นที่ทำกำไรได้ก่อน